Okresná prokuratúra Košice I 
Mojmírova 5, 041 47 Košice 1 	

Sp. zn. : 3 Pv 352/12/8802	Košice I, 18.9.2012
EEČ : 2-63-219-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice I
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: vodič
v Košiciach a inde v dobe od februára 2012 až doposiaľ si neplní pravidelne svoju vyživovaciu povinnosť voči svojim deťom XXXXX, nar. XXXXX a XXXXX, nar. XXXXX, hoci mu táto  vyplýva priamo zo zákona o rodine č. 36/2005 Z. z. a z rozsudku Okresného súdu XXXXX II, sp. zn. 31C 9/2012 zo dňa 02.09.2010, právoplatný dňa 21.10.2010, v ktorom je zaviazaný prispievať na ich výživu sumou 30 % zo sumy životného minima na každé dieťa mesačne, vždy do 15-tého dňa vopred k rukám matky XXXXX, čím jej takto dlhuje výživné  vo  výške  108,50 €
lebo zanikla trestnosť činu
Odôvodnenie:
	Policajt OO PZ XXXXX - Ťahanovce uznesením sp. zn. XXXXX zo dňa 15.06.2012 začal trestné stíhanie a následne uznesením zo dňa 17.08.2012 vzniesol obvinenie XXXXX pre prečin zanedbania povinnej výživy podľa § 207 ods. 1,  Trestného zákona, ku ktorému malo dôjsť tak, ako je to uvedené vo výrokovej časti tohto uznesenia..
	
V danej veci podala dňa 18.05.2012 XXXXX, nar. 14.01.1972 trestné oznámenie na svojho bývalého manžela XXXXX, pre nepravidelné platenie výživného a to za obdobie od februára 2012 až doposiaľ. 

Do spisu bol zabezpečený predmetný rozsudok  Okresného súdu XXXXX II sp. zn. P 31C 9/2010 zo dňa 02.09.2010, rodný list detí, potvrdenie o návšteve školy, správy o obvinenom, evidenciu priestupkov a odpis z registra trestov.

Súčasťou spisu sú výsluchy poškodenej XXXXX na č.l. 8-11, 15-18, v ktorom uviedla, že obvinený XXXXX dňa 28.06.2012 uhradil sumu vo výške 208,-€ a dňa 17.08.2012 sumu vo výške 109,-€, čo vyplýva aj z poštových poukážok, teda uhradil celé dlžné výživné.

Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikla trestnosť činu.

Podľa § 86 písm. a/ Trestného zákona trestnosť činu zaniká aj vtedy, ak ide o trestný čin zanedbania povinnej výživy podľa § 207 Trestného zákona, ak trestný čin nemal trvalo nepriaznivé  následky a páchateľ svoju povinnosť dodatočne splnil skôr, než sa súd odobral na záverečnú poradu. 

Na základe vyššie uvedeného možno skonštatovať, že boli splnené podmienky osobitného ustanovenia o zániku trestnosti činu podľa § 86 písm. a/ Trestného zákona a teda  došlo k zániku trestnosti zanedbania povinnej výživy podľa § 207 ods. 1 Trestného zákona  a preto bolo potrebné rozhodnúť tak, ako je to uvedené vo výrokovej časti tohto ustanovenia. 

Poučenie:
Proti tomuto uzneseniu je prípustná sťažnosť, ktorú možno podať do troch dní od doručenia tohto uznesenia na Okresnú prokuratúru                                         XXXXX I. 

Mgr. Jozef Stanko
prokurátor